
AVIZ

asupra propunerii legislative pentru completarea Alineatului 1 al Articolului 13 din Legea nr.53 din 31 iulie 1991 privind indemnizaţiile şi celelalte drepturi ale senatorilor şi deputaţilor precum şi salarizarea personalului din aparatul Parlamentului României

Cu adresa nr.402 din 30 noiembrie 1999, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru completarea Alineatului 1 al Articolului 13 din Legea nr.53 din 31 iulie 1991 privind indemnizaţiile şi celelalte drepturi ale senatorilor şi deputaţilor precum şi salarizarea personalului din aparatul Parlamentului României

In urma examinării, în şedinţa din data de 26 ianuarie 2000, Comisia pentru buget, finanţe şi bănci, cu majoritate de voturi, a hotărât respingerea din următoarele considerente:

Legea nr.53/1991 la art.13 alin (1), prevede că orele prestate peste durata normală a timpului de lucru de personalul încadrat în funcţie de execuţie se compensează cu timp liber corespunzător.

Faţă de prevederea sus menţionată şi având în vedere faptul că funcţiile de specialitate la care se referă iniţiatorii sunt tot funcţii de execuţie, considerăm că nu este necesară promovarea acestei iniţiative legislative parlamentare.

	Dan Constantinescu 

PREŞEDINTE

